cyanic-selkie/wikianc huggingface dataset:
Κορρελλιανή παράδοση
Ιστορία
Η Κορρελλιανή Ιθαγενής Παράδοση της Wicca ιδρύθηκε στις 4 Σεπτεμβρίου 1879 από την Επίτιμη Orpheis Caroline High Correll. Τότε βέβαια ήταν γνωστή ως Ιθαγενής Παράδοση. Η Caroline High Correll υπήρξε ιδιαίτερα χαρισματική ενορατική και πνευματική θεραπεύτρια. μικρογραφία|To Correllium: επίσημο σύμβολο της Κορρελλιανής Παράδοσης Η ίδια ήταν απόγονος Αμερικανών ιθαγενών και ήταν αυτά τα στοιχεία που ενσωμάτωσε όταν προχώρησε στη δημιουργία της Κορρελλιανής Παράδοσης ενώ δεν έλειπαν στοιχεία από ερμητικές πρακτικές, ευρωπαϊκή Μαγεία και Πνευματισμό.
Για τα πρώτα εκατό χρόνια, η παράδοση ήταν άκρως μητριαρχική και οικογενειακή που σήμαινε πως δεν μπορούσαν να ενταχτούν σε αυτή μέλη που δεν ανήκαν στην οικογένεια είτε εξ αίματος είτε εξ αγχιστείας. Όλα αυτά θα άλλαζαν όμως το 1979 όταν το Συμβούλιο της Παράδοσης δόμησε το πρώτο Νέο Συμβούλιο με επικεφαλής άντρα και γυναίκα και άρχισαν να ανοίγουν τις πόρτες τους σε μη συγγενικά πρόσωπα.
Το 1992, έπειτα από ανάγκη δημιουργίας μιας σταθερής και οργανωμένης εκπαίδευσης για το Ιερατείο της Παράδοσης, εκδόθηκαν τα βιβλία Ιερατικής Εκπαίδευσης των τριών Βαθμών και αργότερα εντάχτηκαν σε δια αλληλογραφίας μαθήματα. Το 2000 με την λειτουργία του Witchschool, τα μαθήματα διατέθηκαν ηλεκτρονικά και η εξάπλωση των διδασκαλιών της Κορρελλιανής Παράδοσης της Wicca ήταν ραγδαία.
Στις Η.Π.Α., που είναι και η βάση της Κορρελλιανής Παράδοσης, υπάρχουν δύο σώματα που εκπροσωπούν την Κορρελλιανή Παράδοση. Η Κορρελλιανή Ιθαγενής Παράδοση (CNT – Correllian Nativist Tradition) που ασχολείται με την Εκπαίδευση και Μυητική Διαδικασία και η Εκκλησία της Κορρελλιανής Παράδοσης Α.Ε. (CNCI Inc – Correllian Nativist Church International Inc) με την Εκκλησία να διαχειρίζεται τη χρηματοδότηση σε διεθνές επίπεδο ενώ σε συνεργασία γίνεται η διαχείριση όλων των θεμάτων που απαιτούνται και προκύπτουν για την ομαλή λειτουργία της.
Το 2007 υπήρξε ένα μεγάλο σχίσμα καθώς διαπιστώθηκε πως ο τότε Διευθυντής της Εκκλησίας της Παράδοσης ασχολούνταν με πρακτικές που ήταν καταδικαστέες και απορριπτέες από την Κορρελλιανή Παράδοση της Wicca και από την Κοινότητα των Νεοπαγανιστών γενικότερα. Μετά από μια περίοδο αναταραχών, η κατάσταση εξομαλύνθηκε και η λειτουργία της Παράδοσης συνεχίζει σταθερά έκτοτε.
Πλέον, αριθμούνται Ναοί, ΠρόΝαοι και Ιεροφυλάκια στην Αμερική, στην Ευρώπη, στην Αφρική και στην Ωκεανία ενώ Ιερείς και Ιέρειες της Κορρελλιανής Παράδοσης μπορούν να βρεθούν και σε χώρες που δεν λειτουργούν Ναοί.
Τα Πιστεύω της Κορρελλιανής Παράδοσης
Η Κορρελλιανή Παράδοση της Wicca δεν διαφέρει πολύ από τις υπόλοιπες Παραδόσεις της Wicca από την άποψη πως πιστεύει στη Θεά και στο Θεό ως απόρροια της Πρωταρχικής Θεότητας που καμιά φορά συσχετίζεται με το Χάος. Αυτό που ίσως την διαφοροποιεί είναι πως εστιάζει ιδιαίτερα στην Φιλοσοφική και Εσωτερική ερμηνεία των γεγονότων.
Γιορτάζει τον Τροχό του Έτους, τιμώντας τις 8 Ιερές Γιορτές που ονομάζονται Sabbats και είναι:
Παράλληλα γιορτάζει και τις φάσεις της Σελήνης σε ειδικές τελετές που ονομάζονται Esbats. Συνήθως γιορτάζονται οι φάσεις της Νέας Σελήνης και της Πανσελήνου.
Δομή
Λόγω της μεγάλης έκτασης που έχει και για την καλύτερη διαχείριση των θεμάτων, υπάρχουν ειδικοί ρόλοι που μοιράζονται. Επικεφαλής της Παράδοσης είναι ο/η Καγκελάριος και ακολουθούν ο Πρώτος Ιερέας και η Πρώτη Ιέρεια. Έπειτα υπάρχουν το Συμβούλιο των Πρεσβυτέρων και το Συμβούλιο των Witan.
Ο Καγκελάριος, ο Πρώτος Ιερέας, η Πρώτη Ιέρεια και το Συμβούλιο των Πρεσβυτέρων αποτελούν μη εκλέξιμες θέσεις και διορίζονται άπαξ από το Συμβούλιο των Witan και άνω. Το Συμβούλιο των Witan αποτελείται από όλους τους Επικεφαλής Ναών της Παράδοσης.
Κάθε Ναός έχει την δική του διοίκηση και μοντέλο διαχείρισης αλλά δεν μπορεί να καταπατά τα βασικά πιστεύω της Κορρελλιανής Παράδοσης αλλιώς παύει να αναγνωρίζεται ως μέλος της Παράδοσης. Οι Επικεφαλής των Ναών είναι Αρχιερείς – έχουν δηλαδή τον Τρίτο Βαθμό Ιεροσύνης – ή εκπαιδεύονται για να ολοκληρώσουν την εκπαίδευση τους και μέχρι τότε είναι υπό την αιγίδα κάποιου Αρχιερέα που θα ορίσουν ο Πρώτος Ιερέας και η Πρώτη Ιέρεια.
Κάτω από τους Ναούς υπάρχουν τα Ιεροφυλάκια και οι ΠρόΝαοι.
Οι ΠρόΝαοι είναι Ναοί που βρίσκονται σε δοκιμαστική περίοδο πριν αναγνωριστούν πλήρως ως Ναοί και στο διάστημα αυτό αξιολογούνται για τις δράσεις και την συμπεριφορά τους απέναντι στη κοινότητα/χώρα που ανήκουν.
Στην Ελλάδα λειτουργεί από το 2017 ο μόνος Κορρελλιανός Ναός, ο Ναός του Όφιου Ερμή.
Γιατί «της Wicca»;
Μια ερώτηση που συζητιέται είναι κατά πόσο η Κορρελλιανή Παράδοση εντάσσεται στη Wicca αφού δεν έχει άμεση μυητική σχέση με την Wica του G. B. Gardner. Ο όρος χρησιμοποιείται λόγω των κοινών πεποιθήσεων και πρακτικών όπως αργότερα έφεραν στην ενεργό δράση οι μαθητές του Gardner, ο Alexander Sanders και ο Reymond Buckland που την δεκαετία του ’60 ταξίδεψαν στην Αμερική (Καναδά και H.Π.Α) και διέδωσαν τις αρχές που είχαν λάβει.
Παραπομπές
Κατηγορία:Παγανισμός
Σιωπηλή τραγωδία
Η ταινία Σιωπηλή τραγωδία (πρωτότυπος τίτλος Johnny Belinda) είναι κοινωνικό δράμα παραγωγής 1948 σε σκηνοθεσία Ζαν Νεγκουλέσκο. Πρωταγωνιστές της ταινίας είναι οι Τζέιν Γουάιμαν, Λιου Έιρες, Τσαρλς Μπίκφορντ, Άγκνες Μούρχεντ, Στίβεν ΜακΝάλι και Τζαν Στέρλινγκ. Η ταινία είναι βασισμένη στο θεατρικό του Έλμερ Μπλέιν Χάρις που ανέβηκε το 1940 στο Μπρόντγουεϊ και η διασκευή του για τη μεγάλη οθόνη έγινε από τους Άλεν Βίνσεντ και Ίρμα φον Κιουμπ. Η ταινία έλαβε 12 υποψηφιότητες για Όσκαρ, μεταξύ των οποίων και για Όσκαρ Καλύτερης Ταινίας και βραβεύτηκε με Όσκαρ Α' Γυναικείου Ρόλου.
Υπόθεση
Η Μπελίντα ΜακΝτόναλντ (Τζέιν Γουάιμαν) είναι μια κωφάλαλη νεαρή κοπέλα που ζει με τον πατέρα της Μπλακ ΜακΝτόναλντ (Τσαρλς Μπίκφορντ) και τη θεία της Άγκι ΜακΝτόναλντ (Άγκνες Μούρχεντ) στη νήσο Κέιπ Μπρέτον, που βρίσκεται κοντά στην ανατολική ακτή του Καναδά. Ο πατέρας της Μπελίντα ασχολείται με το εμπόριο αλευριού και θεωρεί την κόρη του υπεύθυνη για το θάνατο της γυναίκας του, η οποία απεβίωσε κατά τη διάρκεια της γέννας. Η ζωή της Μπελίντα φαίνεται να αλλάζει όταν στην πόλη φτάνει ο γιατρός Ρόμπερτ Ρίτσαρντσον (Λιου Έιρες), ο οποίος γίνεται φίλος της και διαπιστώνει κάτι που οι υπόλοιποι αγνοούν: ότι η Μπελίντα είναι έξυπνη παρά το γεγονός ότι δεν μπορεί να μιλήσει. Ο γιατρός αναλαμβάνει να διδάξει στην Μπελίντα τη γλώσσα των κωφάλαλων και λόγω της καθημερινής τους επαφής γεννιούνται ερωτικά συναισθήματα και από τις δυο πλευρές. Μια νύχτα όμως ο κόσμος της Μπελίντα καταστρέφεται όταν ένας πελάτης του πατέρας της ο Λόκι ΜακΚόρμικ (Στίβεν ΜακΝάλι), μεθάει σε ένα χωρό και πηγαίνει στο αγρόκτημα των ΜακΝτόναλντ, όπου η Μπελίντα βρίσκεται μόνη της και τη βιάζει. Η νεαρή κοπέλα μένει έγκυος και γεννάει ένα αγοράκι το οποίο αποκαλεί Τζόνι. Κανείς δεν ξέρει το όνομα του πατέρα κι όλοι υποπτεύονται ότι πρόκειται για τον γιατρό Ρίτσαρντσον. Κάποια στιγμή ομώς ο Λόκι επιστρέφει στο αγρόκτημα με την πρόφαση ότι θέλει να αγοράσει αλεύρι, θέλοντας στην πραγματικότητα να δει το παιδί και αποκαλύπτει στον πατέρα της Μπελίντα ότι το παιδί είναι δικό του. Ο Λόκι και ο Μπλακ παλεύουν σε έλα λόφο κοντά στη θάλασσα και ο Λόκι σκοτώνει Μπλακ. Έπειτα προσπαθεί να κλέψει το μωρό από τη Μπελίντα με τη βοήθεια της μνηστής του Στέλλα (Ζαν Στέρλινγκ). Στην πάλη που ακολουθεί η Μπελίντα τον σκοτώνει και συλλαμβάνεται ως ένοχη για τη δολοφονία του Λόκι.
Πληροφορίες παραγωγής
Δραματική αμερικανική ταινία βασισμένη στο ομώνυμο θεατρικό του Έλμερ Μπλέινι Χάρις που ανέβηκε στο Μπρόντγουεϊ για 321 παραστάσεις το 1940. Το θεατρικό του Χάρις είναι βασισμένο σε πραγματικά γεγονότα που έλαβαν χώρα κοντά στη θερινή κατοικία του συγγραφέα στο Φόρτσουν Μπριντζ της νήσου του Πρίγκιπα Εδουάρδου. Η Μπελίντα του θεατρικού, ήταν στην πραγματικότητα η Λίντια Ντίνγκγουελ, μια κωφάλαλη κοπέλα που έπεσε θύμα βιασμού από έναν άνδρα κι έπειτα δυσφήμισης από μια ολόκληρη πόλη. Το γεγονός ότι το θεατρικό πέρα από τις συνέπειες που έχουν στη ζωή των ανθρώπων η διάδοση λανθασμένων πληροφοριών και η δυσφήμιση, πραγματεύετεται και τη φρίκη του βιασμού, το καθιστούσε ακατάλληλο για να μεταφερθεί στη μεγάλη οθόνη, εφόσον ο κώδικας της λογοκρισίας Χέιζ, απαγόρευε την προβολή της σεξουαλικής βίας στις ταινίες που κυκλοφόρησαν από το 1934 κι έπειτα. Η Warner κατάφερε να πάρει την άδεια προκειμένου να γυριστεί η ταινία, η οποία θεωρήθηκε η πρώτη ταινία που έσπασε έναν από τους κανόνες του κώδικα Χέιζ, καθώς και η πρώτη που πραγματεύτηκε μετά από πολλά χρόνια το θέμα του βιασμού. Ο Στίβεν ΜακΝάλι που υποδύεται τον Λόκι τον βιαστή της Μπελίντα, υποδύθηκε τον γιατρό Ρίτσαρντσον στο θέατρο.
Υποδοχή
Η ταινία ήταν η δεύτερη εμπορικότερη της χρονιάς στο Βρετανικό Box Office το 1948.
Βραβεία
Η ταινία έλαβε 12 υποψηφιότητεςγια βραβείο Όσκαρ το 1948, αριθμός ρεκόρ για την περίοδο εκείνη κι αποτέλεσε τη δεύτερη, μετά την Κυρία Μίνιβερ (Mrs. Miniver, 1942) του Γουίλιαμ Γουάιλερ που έλαβε υποψηφιότητες και στις τέσσερις ερμηνευτικές κατηγορίες. Η μόνη νίκη που κατάφερε όμως να έχει ήταν εκείνη για το Όσκαρ Α' Γυναικείου Ρόλου, με το οποίο βραβεύτηκε η Τζέιν Γουάιμαν. Η Γουάιμαν, που μάλιστα που είχε χωρίσει προσφάτως από τον πρώην της σύζυγο Ρόναλντ Ρέιγκαν, δεν περίμενε να κερδίσει και σηκώθηκε σαστισμένη από τη θέση της όταν ανακοινώθηκε το όνομα της αφήνοντας την τσάντα της να πέσει στο έδαφος και να ανοίξει αδειάζοντας δεκάδες κέρματα και καραμέλες στο πάτωμα. Όταν έφτασε στη σκηνή είπε: Κέρδισα αυτό το βραβείο κρατώντας το στόμα μου κλειστό και νομίζω ότι θα το ξανακάνω!
Βραβεία Ακαδημίας Κινηματογράφου (Όσκαρ) Βράβευση:
Υποψηφιότητα:
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 1948 Κατηγορία:Αγγλόφωνες ταινίες Κατηγορία:Αμερικανικές ασπρόμαυρες ταινίες Κατηγορία:Ταινίες παραγωγής Warner Bros. Κατηγορία:Αμερικανικές δραματικές ταινίες Κατηγορία:Ταινίες με ηθοποιό που κέρδισε Όσκαρ Α΄ Γυναικείου Ρόλου Κατηγορία:Ταινίες με ηθοποιό που κέρδισε Χρυσή Σφαίρα Καλύτερης Ηθοποιού (Δραματικές ταινίες) Κατηγορία:Βιασμός σε ταινίες Κατηγορία:Ταινίες βασισμένες σε θεατρικά έργα Κατηγορία:Ταινίες με θέμα την αναπηρία
Νυάνζα (Κένυα)
Η Νυάνζα ήταν μία από τις οκτώ επαρχίες της Κένυας. Πρωτεύουσα είναι η Κισουμού.
Γεωγραφία
Η Νυάνζα συνορεύει στα βορειοδυτικά με την Δυτική επαρχία, στα βορειοανατολικά και ανατολικά με την Πεδιάδα Ριφτ και στα δυτικά με την Ουγκάντα. Έχει έκταση 12.477,1 τ.χλμ.
Κοινότητες
Η επαρχία διαιρείται σε 6 κοινότητες:
Δημογραφία
Σύμφωνα με την απογραφή του 2009, η Ανατολική επαρχία είχε 5.442.711 κατοίκους και πυκνότητα 436,1 κατοίκων ανά τ.χλμ.
Δείτε επίσης
Επαρχίες της Κένυας
1973
Η παρούσα σελίδα αφορά το έτος 1973 κατά το Γρηγοριανό ημερολόγιο
Θάνατοι
Κατηγορία:Έτη
Μακρυχώρι (αποσαφήνιση)
Με το όνομα Μακρυχώρι αναφέρονται οι παρακάτω οικισμοί στην Ελλάδα:
Κατηγορία:Αποσαφηνίσεις ελληνικών τοπωνυμίων
Μπελορετσένσκ
Το Μπελορετσένσκ (Белоре́ченск) είναι μια πόλη στο Κράι Κρασνοντάρ στη Ρωσία, που βρίσκεται στο Ποταμό Μπελάγια, από τον οποίο πήρε και το όνομά του. Ο πληθυσμός είναι 53.892 άτομα στην απογραφή του 2010. Στην απογραφή του 2002 ήταν 54.028 άτομα και το 1989 ήταν 51.177 άτομα.
Ιστορία
Ιδρύθηκε ως ένας οικισμός των Κοζάκων το 1862. Το καθεστώς πόλης χορηγήθηκε το 1958. Κατά τη διάρκεια της Σοβιετικής περιόδου, ένα στρατόπεδο καταναγκαστικής εργασίας βρισκόταν εδώ.
Διοικητική και δημοτική κατάσταση
Εντός του πλαισίου των διοικητικών διαιρέσεων, το Μπελορετσένσκ εξυπηρετεί ως το διοικητικό κέντρο της Επαρχίας Μπελορετσένσκι, αν και δεν ανήκει σε αυτήν. Ως μια διοικητική διαίρεση, μαζί με το αγροτικό οκρούγκ Γιούζνι (το οποίο περιλαμβάνει τρεις αγροτικές περιοχές), ενσωματώνεται χωριστά ως Πόλη του Μπελορετσένσκ—διοικητική μονάδα με καθεστώς ίσο με αυτό των επαρχιών. Ως δημοτική διαίρεση, η πόλη του Μπελορετσένσκ είναι ενσωματωμένη στο Δημοτικό Διαμέρισμα Μπελορετσένσκι ως Αστικός Οικισμός Μπελορετσένσκογιε. Ο Αγροτικός Θύλακας Γιούζνι είναι ενσωματωμένος στο Δημοτικό Διαμέρισμα Μπελορετσένσκογιε ως Αγροτικός Οικισμός Γιουζνένσκογιε.
Παραπομπές
Κατηγορία:Πόλεις της Ρωσίας
Μεταρρύθμιση Μεϊτζί
Η μεταρρύθμιση Μεϊτζί ή Αποκατάσταση Μεϊτζί (明治維新, Μεϊτζί Ισίν) ήταν μια αλυσίδα γεγονότων με την οποία αποκαταστάθηκε η αυτοκρατορική κυριαρχία στην Ιαπωνία το 1868. Η αποκατάσταση οδήγησε σε τεράστιες αλλαγές στην πολιτική και κοινωνική δομή της Ιαπωνίας, με την κατάργηση του Σογκουνάτου και τον εκσυχρονισμό της Ιαπωνίας. Πήρε το όνομά της από τον αυτοκράτορα Μεϊτζί, ο οποίος βασίλευσε στη Ιαπωνία από το 1867 ως το 1912.
Στη περίοδο αυτή έγινε μια καταπληκτική προσπάθεια να εκσυγχρονιστεί η Ιαπωνία για να συμβαδίσει με τον δυτικό πολιτισμό χωρίς όμως να ‘χάσει την ψυχή της’
Η τεράστια αυτή αλλαγή στον Ιαπωνικό τρόπο ζωής θεωρείται το πρώτο Ιαπωνικό Θαύμα. Το δεύτερο είναι η ανάκαμψή της μετά την συντριπτική της ήττα στο Β Παγκόσμιο Πόλεμο.
Μειτζι
Ισότοπα του χαλκού
Ο χαλκός (Cu) έχει δύο σταθερά ισότοπα, το 63Cu και το 65Cu. Το μακροβιότερο από τα υπόλοιπα ισότοπα, το 67Cu, έχει χρόνο ημιζωής 61.8 ώρες.
Σημειώσεις
χαλκος Κατηγορία:Χαλκός
Τροφώνιος
Ο Τροφώνιος ήταν μυθικός αρχιτέκτονας της αρχαιότητας. Μαζί με τον αδελφό του Αγαμήδη χρησιμοποίησε τον λίθο στην κατασκευή μνημείων, σε αντικατάσταση των πλίνθων και των ξύλων. Ανάμεσα στα μνημεία που τους αποδίδονται είναι ο ναός του Απόλλωνα στους Δελφούς, το σπίτι του Αμφιτρίωνα και της Αλκμήνης στη Θήβα και οι θησαυροί του Υριέα και του Αυγεία. Μόνος του ο Τροφώνιος ανέλαβε το ναό του Απόλλωνα στις Παγασές και το δικό του μαντικό ιερό στη Λιβαδειά, όπου και λατρεύτηκε ως χθόνιος θεός και μάντης. Σύμφωνα με τον Παυσανία ο θνητός πατέρας του Τροφώνιου είναι ο Εργίνος και θεϊκός πατέρας του ο Απόλλων, ενώ για τη μητέρα του δεν έχουμε συγκεκριμένη αναφορά. Το όνομα προέρχεται ετυμολογικά από το τρέφω και αυτός είναι πιθανώς ο λόγος που ο Στράβων και αρκετά επιγραφικά μνημεία τον ονομάζουν Τρεφώνιο.
Η σχέση με τον Κάτω Κόσμο
Ο Αγαμήδης και ο Τροφώνιος, κατασκεύασαν το θησαυρό του Υριέα. Αφαιρώντας κάποιο λίθο, μπορούσαν να μπαίνουν απαρατήρητοι μέσα στο κτίσμα και να αφαιρούν από τον θησαυρό του Υριέα . Καταλαβαίνοντας ο Υριέας ότι του έλειπε χρυσάφι, έστησε παγίδα για να συλλάβει τον κλέφτη. Ο Αγαμήδης έπεσε στην παγίδα και ο Τροφώνιος αναγκάστηκε να του κόψει το κεφάλι για να μην αποκαλυφθεί η ταυτότητά του. Μετά την πράξη του εξαφανίστηκε σε ένα χάσμα της γης που ονομάστηκε «Λάκκος του Αγαμήδη». Έτσι ξεκινά η σχέση του με τον Κάτω Κόσμο. Όσοι αναζητούσαν χρησμό από τον Τροφώνιο έπρεπε να θυσιάσουν κριό στον λάκκο, στο άλσος της Λιβαδειάς.
Το χάσμα ή σπήλαιο του Τροφώνιου ξεχάστηκε και ανακαλύφθηκε εκ νέου όταν οι Λιβαδείτες υπέφεραν από λιμό, και συμβουλεύτηκαν το μαντείο των Δελφών. Η Πυθία τους αποκάλυψε πως ένας ανώνυμος ήρωας είχε θυμώσει γιατί ήταν παραμελημένος. Έπρεπε λοιπόν να βρουν τον τάφο του και να του προσφέρουν εφεξής λατρεία. Μετά από πολλές ανεπιτυχείς προσπάθειες ένας νεαρός βοσκός ακολουθώντας τις μέλισσες ανακάλυψε μια τρύπα στο έδαφος, ένα χάσμα δηλαδή. Εκεί αντί για μέλι συνάντησε έναν δαίμονα. Ο λιμός σταμάτησε και η Λιβαδειά απέκτησε το διάσημο μαντείο της.
Φιλολογικές μαρτυρίες
Οι φιλολογικές μαρτυρίες για αυτό το μαντείο είναι ασυνήθιστα πολλές και από διαφορετικούς συγγραφείς. Ο Ηρόδοτος, ο Αριστοφάνης, ο Παυσανίας, ο Πλούταρχος και ο Στράβων αναφέρονται σε αυτό σε διαφορετικές ιστορίες και χρονικές στιγμές της λειτουργίας του. Σημαντικότερη εξ αυτών θεωρείται εκείνη του Παυσανία για την κάθοδο του αναζητητή στο χάσμα.
''"Τα διασημότερα πράγματα στο άλσος [στη Λιβαδειά της Βοιωτίας] είναι ένας ναός και ένα άγαλμα του Τροφώνιου. Το άγαλμα, που φτιάχτηκε από τον Πραξιτέλη, έχει τη μορφή του Ασκληπιού [...] Αν προχωρήσει κανείς προς τα πάνω, προς το μαντείο, και από εκεί στο βουνό, θα φθάσει σε αυτό που ονομάζεται το Κυνήγι της Κόρης […] Αυτά που συμβαίνουν στο μαντείο είναι τα ακόλουθα. Σαν θελήσει κάποιος να κατεβεί στο μαντείο του Τροφώνιου, εγκαθίσταται πρώτα  σε ένα ορισμένο κτίριο για ορισμένες μέρες, αφιερώνοντας έτσι τον εαυτό του στον Αγαθοδαίμονα και την Τύχη. Όσο μένει εκεί, ανάμεσα στους άλλους κανονισμούς για αγνότητα απέχει από τα ζεστά λουτρά, λουόμενος μόνο στον ποταμό Έρκυνα. Κρέας έχει άφθονο από τις θυσίες, γιατί εκείνος που κατεβαίνει, θυσιάζει στον ίδιο τον Τροφώνιο και στα παιδιά του, στον Απόλλωνα επίσης και τον Κρόνο, στον Δία τον Βασιλέα, στην Ηνίοχο Ήρα και τη Δήμητρα, την οποία αποκαλούν Ευρώπη και λένε ότι ήταν τροφός του Τροφώνιου. Σε κάθε θυσία είναι παρών ένας μάντης, που κοιτάζει τα εντόσθια του σφάγιου και μετά την επιθεώρησή του προφητεύει σ' εκείνο που θέλει να κατέβει αν θα τύχει ευγενικής και γενναιόδωρης υποδοχής. Τα εντόσθια των άλλων σφάγιων δε δείχνουν τόσο την πρόθεση του Τροφώνιου, όσο εκείνα του κριού, το οποίο θυσιάζει ο αναζητητής του χρησμού σε ένα λάκκο τη νύχτα που κατεβαίνει, επικαλούμενος τον Αγαμήδη. Ακόμη κι αν ήταν ευνοϊκές οι προγενέστερες θυσίες, δε λαμβάνονται υπ’ όψιν, εκτός και αν τα εντόσθια του κριού δείχνουν τα ίδια. Αλλά αν συμφωνούν, τότε ο αναζητητής κατεβαίνει με ελπίδα καλή. Η διαδικασία της κατάβασης έχει ως εξής. Πρώτα, κατά τη διάρκεια της νύχτας τον οδηγούν στον ποταμό Έρκυνα δύο αγόρια πολιτών περίπου 13 ετών, που ονομάζονται Ερμαί. Πηγαίνοντάς τον εκεί τον αλείφουν με λάδι και τον λούζουν [...] Μετά από αυτό τον παραλαμβάνουν οι ιερείς και τον οδηγούν, όχι αμέσως στο μαντείο, αλλά στις πηγές του νερού πολύ κοντά η μία στην άλλη. Εδώ πρέπει να πιει νερό, το αποκαλούμενο ύδωρ της Λήθης, έτσι ώστε να ξεχάσει όσα σκεπτόταν ως τότε, και κατόπιν πίνει ένα άλλο νερό, το ύδωρ της Μνημοσύνης, που τον βοηθά να θυμηθεί αυτά που βλέπει κατά την κάθοδό του. Κατόπιν βλέπει το άγαλμα που λένε ότι έγινε από τον Δαίδαλο (οι ιερείς δεν το δείχνουν παρά μόνον σε εκείνον που πρόκειται να επισκεφθεί τον Τροφώνιο). Αφού το δει, το λατρέψει και προσευχηθεί προχωρά στο μαντείο […] Μετά την άνοδό του από τον Τροφώνιο ο αναζητητής οδηγείται από τους ιερείς σε ένα κάθισμα, που ονομάζεται κάθισμα της Μνημοσύνης, όχι πολύ μακριά από το ιερό, όπου οι ιερείς τον ρωτούν όλα όσα είδε ή έμαθε. Αφού πάρουν τις πληροφορίες, τον εμπιστεύονται στους συγγενείς του. Τον σηκώνουν, παραλυμένο από τον τρόμο και ασυνείδητο, τόσο σε σχέση με τον εαυτό του όσο και σε σχέση με το περιβάλλον και τον μεταφέρουν στο πρότερο κατάλυμά του με την Τύχη και τον Αγαθοδαίμονα. Κατόπιν, όμως, θα αναλάβει τις δυνάμεις του και θα επιστρέψει σ’ αυτόν η δύναμη του γέλιου. Αυτά που γράφω δεν τα άκουσα μόνον. Επισκέφθηκα ο ίδιος το Τροφώνιο και είδα άλλους αναζητητές. Εκείνοι που κατέβηκαν στο ιερό του Τροφώνιου είναι υποχρεωμένοι να αφιερώσουν μια πινακίδα, πάνω στην οποία είναι γραμμένα όλα όσα άκουσαν ή είδαν...''".
Προτεινόμενη Βιβλιογραφία
Κατηγορία:Θεότητες της ελληνικής μυθολογίας Κατηγορία:Μάντεις, ονειροκρίτες και οιωνοσκόποι της ελληνικής μυθολογίας Κατηγορία:Παιδιά του Απόλλωνα Κατηγορία:Μυθολογία της αρχαίας Βοιωτίας
Αναγέννηση Δερύνειας (πετοσφαίριση γυναικών)
Η Αναγέννηση Δερύνειας είναι κυπριακή πετοσφαιρική ομάδα γυναικών με έδρα τη Δερύνεια της επαρχίας Αμμοχώστου. Αποτελεί τμήμα του αθλητικού σωματείου Αναγέννηση Δερύνειας. Η πετοσφαιρική ομάδα γυναικών του σωματείου δημιουργήθηκε το 1978 και ανέστειλε τις δραστηριότητες της το 1989. Το 2007 επαναδραστηριοποιήθηκε. Έδρα της ομάδας είναι η Κλειστή Αίθουσα Αναγέννησης Δερύνειας στη Δερύνεια. Έχει κατακτήσει 1 φορά το πρωτάθλημα Β΄ κατηγορίας. Χρώματα της ομάδας είναι το πράσινο και το άσπρο.
Ιστορία
Το 2007 η ομάδα επαναδραστηριοποιήθηκε με πρόεδρο τον Μάριο Παντελή. Εκτός από την κύρια ομάδα, διαθέτει και ομάδες σε όλες τις αναπτυξιακές κατηγορίας (νεανίδες, κορασίδες, παγκορασίδες).
Η γυναικεία ομάδα συγκροτήθηκε το 2009 μετά από τη συμμετοχή των αναπτυξιακών ομάδων στο πρωτάθλημα για 2 συνεχόμενα έτη. Η ομάδα εντάχθηκε στη Β΄ κατηγορία 2009-10 στην οποία παρέμεινε για 7 συνεχόμενες περιόδους, τερματίζοντας 4 φορές στη δεύτερη θέση ενώ την περίοδο 2014-15 ήταν και φιναλίστ του κυπέλλου Β΄ κατηγορίας.
Την περίοδο 2015-16 κατέκτησε το πρωτάθλημα της Β΄ κατηγορίας και προβιβάστηκε στην Α΄ κατηγορία 2016-17.
Ο πίνακας που ακολουθεί παρουσιάζει την πορεία της Αναγέννησης στις διοργανώσεις της ΚΟΠΕ (για όσες περιόδους εντοπίστηκαν στοιχεία).
Εξωτερικοί σύνδεσμοι
Κατηγορία:Πετοσφαιρικές ομάδες γυναικών Κύπρου
Σύμπαν
thumb|Η [[Ξυλογραφία του Φλαμαριόν (1888), μια από τις πιο γνωστές καλλιτεχνικές απεικονίσεις του σύμπαντος (επιχρωματισμένη έκδοση του 1998).|300x300εσ]] Ως σύμπαν νοείται το σύνολο του χώρου και του χρόνου και των περιεχομένων τους. Σύμφωνα με την επιστήμη το σύμπαν αφορά το χωροχρονικό συνεχές, στο οποίο περιλαμβάνεται το σύνολο της ύλης, της ενέργειας και της πληροφορίας.
Το σύμπαν, στις μεγάλες διαστάσεις του, είναι αντικείμενο μελέτης της επιστήμης της αστροφυσικής. Στις πολύ μικρές διαστάσεις το σύμπαν το εξερευνά η κβαντική μηχανική. Ενδιάμεσα προσπαθούν να κατανοήσουν τη λειτουργία του και την υπόστασή του όλες οι επιστήμες.
Επί του ορισμού
Οι γνωστές μορφές της ενέργειας, όπως το φως, η θερμότητα κτλ. συνδέονται με την ύλη μέσα από σχέσεις ανταλλαγής. Σύμφωνα με τη σύγχρονη Φυσική, υπάρχει ισοδυναμία μεταξύ ύλης και ενέργειας, οπότε και οι δύο συνολικά απαρτίζουν το σύμπαν. Μέσα στο σύμπαν ενδεχομένως περιλαμβάνεται και η σκοτεινή ύλη, όχι όμως απαραίτητα και η σκοτεινή ενέργεια.
Το σύμπαν αφορά την τωρινή κατάσταση της ύλης και της ενέργειάς του. Η εικόνα της παρατήρησης αστέρων, γαλαξιών κλπ είναι ψευδής σε ότι αφορά το παρόν και δεν αποτελεί κατ' ανάγκη τη μορφή που έχει το σύμπαν σήμερα, καθώς ένας αστέρας π.χ. μπορεί να έχει πάψει να υπάρχει και να μην το γνωρίζουμε ακόμα γιατί δεν έχει ταξιδέψει ως εμάς η πληροφορία αυτή μέσω του φωτός. Υποθέτοντας πως στο σύμπαν δεν εισρέει ύλη ή ενέργεια, και ούτε χάνονται από αυτό, η εικόνα του παρελθόντος, με βάση την ισοδυναμία ύλης και ενέργειας, μας βοηθάει να εκτιμήσουμε ποσοτικά το σύνολό τους.
Σχήμα
μικρογραφία|Τα 3 πιθανά σχήματα του σύμπαντος Θεωρίες όπως αυτή της μεγάλης έκρηξης εκτιμούν ότι το σχήμα του Σύμπαντος είναι, το πιθανότερο, υπερσφαιρικό. Μια υπερσφαίρα (η οποία ορίζεται σε 4 διαστάσεις) μπορεί να νοηθεί αφαιρετικά ως μια σφαίρα τριών διαστάσεων της οποίας η ακτίνα συνεχώς μεταβάλλεται, μοιάζοντας με μπαλόνι που διαστέλλεται. Αυτή η διαστολή φαίνεται να συνεχίζεται από τη δημιουργία του μέχρι σήμερα, σύμφωνα με το μοντέλο της μεγάλης έκρηξης.
Σύμφωνα με μια νέα θεωρία, το Σύμπαν είναι μια δομή δύο διαστάσεων και αυτό που βιώνουμε εμείς είναι ένα τρισδιάστατο ολόγραμμα.
Έκταση
Επειδή οι αποστάσεις μεταξύ των μελών του Σύμπαντος, των ουρανίων σωμάτων, είναι πάρα πολύ μεγάλες κατέστη αναγκαίο στην Αστρονομία να γίνει χρήση μιας μεγάλης μονάδας μήκους, που ονομάζεται έτος φωτός (ε.φ.) / light year (l.y.) και που δεν είναι τίποτα άλλο από την απόσταση που διανύει το φως (στο κενό), με τη γνωστή ταχύτητά του, των σχεδόν 300.000 km/s (για την ακρίβεια 299.792,458 km/s) σε χρονική διάρκεια ενός έτους. Το έτος φωτός ισούται με 9,465×1012 χιλιόμετρα.
Παρά τη μεγάλη ισχύ των σημερινών τηλεσκοπίων, το πέρας του Σύμπαντος δεν είναι καν αντιληπτό.
Από το Αστεροσκοπείο του Πάλομαρ, όπου βρίσκεται ένα από τα μεγαλύτερα τηλεσκόπια του κόσμου, διακρίνονται ουράνια σώματα και πέραν της απόστασης των 2 δισεκατομμυρίων ε.φ. Επίσης, από τα μεγάλα ραδιοτηλεσκόπια είναι δυνατόν οι αστρονόμοι να διεισδύσουν στον χώρο του Σύμπαντος μέχρι των έξι δισεκατομμυρίων ε.φ. Και όμως το Σύμπαν τελικά είναι τόσο μεγάλο, που θα χρειασθεί να κατασκευασθούν πολύ ισχυρότερα τηλεσκόπια για να κατορθωθεί να γίνει αντιληπτή η έκτασή του στο σύνολό της.
Η έκταση του ορατού Σύμπαντος είναι άμεσα συνδεδεμένη με την ηλικία του, της οποίας η πιο ακριβής εκτίμηση αυτή τη στιγμή είναι 13,73 ± 0,12 δισεκατομμύρια έτη. Τούτο συνεπάγεται ότι, με βάση την ειδική σχετικότητα, η ακτίνα του εκτιμάται στα 13,7 δισεκατομμύρια ε.φ., δηλαδή η απόσταση που μπορεί να έχει διανύσει το φως στο προηγούμενο χρονικό διάστημα από την εποχή της Μεγάλης έκρηξης. Όμως με βάση τη γενική σχετικότητα, λόγω της διαστολής του χώρου, η ακτίνα του ορατού Σύμπαντος εκτιμάται στα 46 δισεκατομμύρια ε.φ. . Πολλές παρατηρήσεις επαληθεύουν την υπόθεση διαστολής, όπως για παράδειγμα η παρατηρούμενη μετάθεση προς το ερυθρό της ακτινοβολίας από πολύ μακρινούς γαλαξίες. Υποθέτοντας ότι το Σύμπαν είναι σχεδόν επίπεδο ως προς την καμπυλότητά του, ο όγκος του υπολογίζεται σε 3×1080 m³.
Η διάμετρος ενός μεσαίου μεγέθους γαλαξία είναι της τάξης των 40 ± 10 χιλιάδων ε.φ. και η μέση απόσταση μεταξύ δύο μεγάλων γαλαξιών είναι της τάξης των 1-3 εκατομμύρια ε.φ. Ο δικός μας Γαλαξίας έχει διάμετρο περίπου 100 χιλιάδες ε.φ. και η απόσταση του από τον γειτονικό γαλαξία της Ανδρομέδας είναι περίπου 2,54 ± 0,06 εκατομμύρια ε.φ.
Υλικό περιεχόμενο
Το ορατό Σύμπαν περιέχει περίπου 3 ως 7×1022 άστρα, τα οποία είναι οργανωμένα σε περίπου 8×1010 γαλαξίες και οι οποίοι με τη σειρά τους συγκροτούν σμήνη και υπερσμήνη. Ο αριθμός των ατόμων στο ορατό Σύμπαν υπολογίζεται σε περίπου 1080.
Η χωρική καμπυλότητα του ορατού Σύμπαντος είναι κοντά στο μηδέν, η οποία σύμφωνα με τα σύγχρονα κοσμολογικά μοντέλα δείχνει ότι η παράμετρη πυκνότητα του Σύμπαντος πρέπει να είναι κοντά σε μία συγκεκριμένη κρίσιμη τιμή. Η τιμή αυτή έχει υπολογισθεί σε 9.9×10−27 kg/m³, ή περίπου 5,9 άτομα υδρογόνου/πρωτονίων ανά κυβικό μέτρο. Σύγχρονες παρατηρήσεις υπολογίζουν την ορατή ύλη στο 4,6% του περιεχομένου του ορατού Σύμπαντος, με το υπόλοιπο 23% να αποτελείται από ψυχρή σκοτεινή ύλη και περίπου 73% από σκοτεινή ενέργεια. Συνεπώς, το ορατό Σύμπαν έχει μία μέση πυκνότητα ορατής ύλης περίπου 0,27 ατόμων υδρογόνου/πρωτονίων ανά κυβικό μέτρο.Κατά συνέπεια η μάζα του ορατού Σύμπαντος χωρίς να υπολογίζουμε τη σκοτεινή ύλη θα είναι της τάξεως 1053 Kgr.
Διαίρεση
Όλα τα ουράνια σώματα του Σύμπαντος ανήκουν σε δύο συστήματα:
Είδη ουρανίων σωμάτων
Γενικά, τα ουράνια σώματα διακρίνονται σε πλανήτες και απλανείς ή αστέρες.
Α. Πλανήτες (Planets) είναι τα ουράνια σώματα που κινούνται (πλανώνται) γύρω από τον Ήλιο σε ελλειπτικές τροχιές σύμφωνα με τους Νόμους του Κέπλερ.
Χαρακτηριστικά γνωρίσματα των Πλανητών είναι:
Ο σημαντικότερος πλανήτης του Ηλιακού συστήματος είναι η Γη, καθώς είναι ο μοναδικός γνωστός που φιλοξενεί ζωή.
Β. Απλανείς ή Αστέρες χαρακτηρίζονται οι λίαν απομακρυσμένοι ήλιοι, δηλαδή οι αστέρες που μένουν φαινομενικά ακίνητοι στον χώρο (δεν πλανώνται). Χαρακτηριστικά γνωρίσματα των απλανών είναι:
Εξωτερικοί σύνδεσμοι
Κατηγορία:Κοσμογραφία Κατηγορία:Σύμπαν Κατηγορία:Φυσική κοσμολογία Κατηγορία:Περιβάλλοντα
Τομ Λέεμπ
εναλλ.=Tom Leeb|μικρογραφία|Tom Leeb
Ο Τομ Λέεμπ (γ. 21 Μαρτίου 1989) είναι Γάλλος ηθοποιός, τραγουδιστής και κωμικός. Θα εκπροσωπούσε τη Γαλλία στον Διαγωνισμό Τραγουδιού της Eurovision 2020, ο οποίος αναβλήθηκε λόγω της πανδημίας COVID-19.
Σταδιοδρομία
Έλαβε μαθήματα θεάτρου, κινηματογράφου, τραγουδιού και χορού στα μεγάλα σχολεία της Νέας Υόρκης για πέντε χρόνια.
Το 2013, επιλέχθηκε για τον ρόλο του Tom στη σειρά Sous le soleil de Saint-Tropez, και στη συνέχεια έπαιξε το ρόλο του Adrien στο  Section de recherches. Την ίδια χρονιά, γύρισε για τον κινηματογράφο στην Paroles.
Το 2014, έπαιξε στο θέατρο με τον πατέρα του στη Madame Doubtfire. Εμφανίζεται στην ταινία Avis de mistral, με τον Jean Reno. Την ίδια χρονιά, σχημάτισε ένα κωμικό ντουέτο με τον ηθοποιό Kevin Levy και μαζί δημιούργησαν την πρώτη τους εμφάνιση Kevin και Tom. Οι δύο κωμικοί είναι το πρώτο κομμάτι του Gad Elmaleh στην Ολυμπία και μετά στρίβουν στις παριζιάνικες σκηνές. Παράλληλα με την εκπομπή τους, ξεκινούν σε νέα μορφή, ακολουθίες μίνι-βίντεο περίπου 3 λεπτών με τίτλο: « Comment… ».
Τον Μάρτιο του 2018 έγινε τραγουδιστής και μουσικός. Κυκλοφόρησε το πρώτο του single Are We Too Late από τη Roy Music. Έχει εμπνεύσει καλλιτέχνες όπως ο John Mayer, ο Matt Corby ή ακόμα και ο Ben Howard.
Στις 14 Ιανουαρίου 2020, το κανάλι France 2 ανακοίνωσε ότι είχε επιλέξει τον Tom Leeb να εκπροσωπήσει τη Γαλλία στο διαγωνισμό τραγουδιού της Eurovision 2020 που θα πραγματοποιούταν στις 16 Μαΐου του ίδιου έτους. Ο διαγωνισμός αναβλήθηκε για το 2021 με εκπρόσωπο που θα ανακοινωθεί τον Ιανουάριο της ίδιας χρονιάς.
Παραπομπές
Κατηγορία:Γάλλοι ηθοποιοί Κατηγορία:Διαγωνισμός Τραγουδιού Eurovision 2020 Κατηγορία:Γάλλοι τραγουδιστές Κατηγορία:Γάλλοι άνδρες τραγουδιστές Κατηγορία:Γάλλοι τραγουδιστές του 21ου αιώνα
Συμμετοχή της Τουρκίας στους Θερινούς Ολυμπιακούς Αγώνες 2020
Η Τουρκία θα συμμετέχει στους Θερινούς Ολυμπιακούς Αγώνες 2020 στο Τόκιο. Ήταν προγραμματισμένοι να διοργανωθούν από τις 24 Ιουλίου μέχρι τις 9 Αυγούστου 2020, αλλά λόγω ανησυχιών για την πανδημία του κορονοϊού 2019–20 αναβλήθηκαν για το έτος 2021, από τις 23 Ιουλίου έως τις 8 Αυγούστου.
Ιστιοπλοΐα
Δύο αθλητές προκρίθηκαν στην ιστιοπλοΐα.
Παραπομπές
Κατηγορία:Χώρες στους Θερινούς Ολυμπιακούς Αγώνες 2020
Βλαντικαφκάς
Το Βλαντικαβκάζ (ρωσικά: Владикавказ, Οσσετικά: Дзæуджыхъæу, κυριολεκτικά: οικισμός του Ντζαούγκ), είναι πόλη της Ρωσίας, η πρωτεύουσα της Βόρειας Οσετίας-Αλανίας. Έχει 311.693 κατοίκους σύμφωνα με την απογραφή του 2010.
Το Βλαντικαβκάζ είναι σημαντικό βιομηχανικό κέντρο της περιοχής. Η πόλη διαθέτει πανεπιστήμιο, αστεροσκοπείο και θέατρο.
Ιστορία
Η πόλη ιδρύθηκε το 1784 ως φρούριο κατά τη διάρκεια της ρωσικής κατάκτησης του Καύκασου και ήταν για πολλά έτη η κύρια ρωσική στρατιωτική βάση στην περιοχή. Από το 1931 ως το 1944 και από το 1954 ως το 1990 το όνομά του ήταν «Ορτζονικίτζε» (Ordzhonikidze, Орджоникидзе), από τον συμπατριώτη και συνεργάτη του Στάλιν, Γκριγκόρϊι Ορτζονικίτζε (Grigoriy Ordzhonikidze).
Πληθυσμός
Η εθνοτική σύνθεση του πληθυσμού της πόλης ήταν:
Θρησκεία
Η κύρια θρησκεία της πόλης είναι ο Ανατολικός Ορθόδοξος Χριστιανισμός, τον οποίο ακολουθούν Ρώσοι, Γεωργιανοί και μερικοί από τους Οσσετούς. Ο υπόλοιπος πληθυσμός της Οσετίας ακολουθεί την επόμενη μεγαλύτερη θρησκεία, την Ουατσντίν, μια Οσεττική λαϊκή θρησκεία, την οποία σε εθνοτικό επίπεδο ακολουθεί το 29% του πληθυσμού. Οι υπόλοιποι ακολουθούν τον Προτεσταντισμό, το Ισλάμ, την Αρμενική Ορθοδοξία και άλλες πεποιθήσεις.
Παραπομπές
Κατηγορία:Ευρωπαϊκές πόλεις της Ρωσίας
Γεώργιος Μαλάκης
Ο Γιώργος Μαλάκης (του Νικολάου και της Σουλτάνας, γεννημένος στην Βλάστη Κοζάνης) ήταν πολιτικός μηχανικός απόφοιτος της Φυσικομαθηματικής Σχολής του Εθνικού Πανεπιστημίου (1921), καθώς και του Πολυτεχνείου του Βερολίνου (Technische Hochschule Berlin-Charlottenburg)(1926), ο οποίος εργάστηκε από το 1926 ως ελεύθερος επαγγελματίας στη Θεσσαλονίκη
Ήταν μεγαλύτερος αδελφός του ποιητή Χρήστου Μαλάκη (ψευδ. Χρήστος Ντάλιας), ιδρυτή του περιοδικού Νέα Πορεία.
Στα ώριμα χρόνια δραστηριοποιήθηκε επαγγελματικά και στην Αθήνα.
Έργα του
Κτίριο του μοντέρνου κινήματος της εποχής του ΄30 με χρήση της καμπύλης γραμμής στη γωνία του κτιρίου. Στο ισόγειο στεγάζεται από το 1963, το ιστορικό καφεζαχαροπλαστείο, σήμερα Καφέ “Αχίλλειον”.
Παραπομπές
Κατηγορία:Έλληνες πολιτικοί μηχανικοί
2 Παλλάς
Η Παλλάς  (λατινικά και διεθνώς: Pallas) είναι ο αστεροειδής (μικρός πλανήτης) με αύξοντα αριθμό ανακαλύψεως 2. Ανακαλύφθηκε στις 28 Μαρτίου 1802 από τον Χάινριχ Βίλχελμ Όλμπερς, που παρατηρούσε από τη Βρέμη στη Γερμανία, και πήρε το όνομά της από τη θεά Αθηνά που είχε και το προσωνύμιο Παλλάς. Η Παλλάς περιφέρεται γύρω από τον Ήλιο σε μέση απόσταση (μεγάλο ημιάξονα της τροχιάς της) 2,773 αστρονομικών μονάδων ή 414,8 εκατομμυρίων χιλιομέτρων. Η απόσταση αυτή κυμαίνεται αρκετά (από 319 ως 510 εκατομμύρια χλμ.), αφού η εκκεντρότητα της τροχιάς της είναι σημαντική (e = 0,231). Μία περιφορά γύρω από τον Ήλιο συμπληρώνεται σε 1.686 ημέρες και 8 ώρες. Η κλίση της τροχιάς της Παλλάδος ως προς την εκλειπτική είναι επίσης σχετικώς μεγάλη: i = 34,84 μοίρες. Η Παλλάς αποτελεί το κυριότερο μέλος της ομώνυμης οικογένειας αστεροειδών («Οικογένεια της Παλλάδος»).
Εξωτερικοί σύνδεσμοι
Παλλάς Παλλας
Γρηγόριος Γαβράς
Ο Γρηγόριος Γαβράς από την Οικογένεια Γαβρά ήταν γιος τού Βυζαντινού δούκα Χαλδίας (διοικητή της Τραπεζούντας) Θεόδωρου Γαβρά, ο οποίος ενεπλάκη σε μία μικρή, αποτυχημένη εξέγερση κατά τού Αυτοκράτορα Αλέξιου Α΄ Κομνηνού γύρω στο έτος 1091.
Η ζωή στην Κωνσταντινούπολη
Καθώς ο πατέρας τού Γρηγορίου ήταν σημαντικός κυβερνήτης και τρομερός στρατηγός, ο Αλέξιος Α΄ ήθελε να ευθυγραμμιστεί με την αυτοκρατορική οικογένεια. Έτσι όταν ο Γρηγόριος βρισκόταν με τον πατέρα του στην Κωνσταντινούπολη στα τέλη της δεκαετίας του 1080, αρραβωνιάστηκε την κόρη τού αδελφού τού Αλεξίου Α΄, τού σεβαστοκράτορα Ισαάκιου Κομνηνού. Ο Γρηγόριος έμεινε στην αυτοκρατορική Αυλή, καθώς ο πατέρας του επέστρεψε στην Τραπεζούντα.
Λίγο αργότερα η μητέρα τού Γρηγορίου απεβίωσε και ο πατέρας του ξανανυμφεύτηκε σύντομα, αυτή τη φορά με μία αρχόντισσα των Αλανών, που έτυχε να ήταν εξαδέλφη της συζύγου τού Ισαάκιου Κομνηνού. Όταν αυτό έγινε γνωστό στην πρωτεύουσα, ο αρραβώνας τού Γρηγορίου διακόπηκε αθόρυβα, καθώς θεωρούνταν πλέον στενοί συγγενείς και σύμφωνα με τους αστικούς και εκκλησιαστικούς νόμους, τέτοιοι γάμοι απαγορεύονταν. Ο Αλέξιος Α΄, ωστόσο, ανησύχησε για την αντίδραση του Θεοδώρου, και έτσι κράτησε τον Γρηγόριο ως όμηρο στην Αυλή για να εξασφαλίσει τη συνέχιση της καλής συμπεριφοράς τού Θεοδώρου, καθησυχάζοντας τον Θεόδωρο με τον ισχυρισμό ότι σκεφτόταν να νυμφεύσει τον Γρηγόριο με μία από τις κόρες του.
Σύντομα ο Θεόδωρος επέστρεψε στην πρωτεύουσα και κατέστρωσε σχέδιο για να απαγάγει τον γιο του και να επιστρέψει μαζί του στην Τραπεζούντα. Πήρε το αγόρι μέχρι το λιμάνι τού Φάρου πριν φύγει με πλοίο στον Εύξεινο Πόντο. Σύντομα ενημερώθηκε ο Αλέξιος Α΄ και απάντησε στέλνοντας μία μοίρα πλοίων, για να συλλάβει πατέρα και γιο. Προσπέρασαν τον Θεόδωρο κοντά στην πόλη του Αιγίνου και τον συμβούλεψαν να παραδώσει τον γιο του στους αντιπροσώπους τού Αυτοκράτορα. Για να τον πείσουν, επανέλαβαν την επιθυμία τού Αυτοκράτορα να παντρέψει τον Γρηγόριο με μία από τις κόρες του, τη Μαρία Κομνηνή. Βλέποντας ότι δεν είχε άλλη επιλογή, ο Θεόδωρος συμμορφώθηκε και ο Γρηγόριος σύντομα βρέθηκε για άλλη μία φορά εγκλωβισμένος στην Κωνσταντινούπολη.
Αντίσταση κατά του Αλεξίου Α΄
Κατά την επιστροφή του ο Αλέξιος Α΄ επικύρωσε το συμβόλαιο γάμου μόνο με τις συνήθεις νομικές διατυπώσεις και έδωσε τον Γρηγόριο στη φροντίδα ενός από τους συνοδούς της αυτοκράτειρας, του ευνούχου Μιχαήλ. Σύντομα ο Μιχαήλ καθιέρωσε ένα αυστηρό εκπαιδευτικό και πολεμικό πρόγραμμα για το αγόρι, στο οποίο ο Γρηγόρης σύντομα άρχισε να αγανακτεί. Αντιπαθούσε τον διδάσκαλό του, δυσκολευόταν να ακολουθήσει τους κανόνες και ήταν εκνευρισμένος, που δεν του φέρονταν με τον σεβασμό που άξιζε ένα μελλοντικό μέλος της αυτοκρατορικής οικογένειας. Σύντομα οι σκέψεις του στράφηκαν στο πώς θα μπορούσε να δραπετεύσει από την Αυλή και να επιστρέψει στον πατέρα του.
Συγκεντρώνοντας μία μικρή ομάδα συνωμοτών, μερικοί από τους οποίους ήταν στρατιωτικοί που ήταν κοντά στον Αυτοκράτορα, ο Γρηγόριος περιέγραψε τα σχέδιά του για απόδραση. Ένας από αυτούς ανέφερε τα σχέδια τού Γρηγορίου στον Αλέξιο Α΄, αλλά ο Αυτοκράτορας αρνήθηκε να τον πιστέψει. Εκείνοι λοιπόν οι λίγοι που ήταν πιστοί στον Αλέξιο Α΄, έφτιαξαν τότε σχέδιο για να συλλάβουν τον ανυποψίαστο Γρηγόριο και τους υποστηρικτές του στα πράσα. Όταν ο Γρηγόριος επέμεινε ότι ήθελε να φύγει αμέσως από την Κωνσταντινούπολη, του είπαν ότι δεν θα ακολουθούσαν το σχέδιό του, αν δεν τους εγγυόταν με όρκο το σχέδιο του. Ο Γρηγόριος συμφώνησε και έτσι τον πήγαν στην εκκλησία, όπου φυλάσσονταν ένας από τους ήλους (τα καρφιά) της σταύρωσης τού Ιησού Χριστού. Εδώ τού είπαν να κλέψει το ιερό λείψανο και να το βγάλει έξω, για να το ορκιστεί. Ο Γρηγόριος, νέος και αφελής, τους άκουσε και έκλεψε το ιερό αντικείμενο.
Σε εκείνο το σημείο, ένας από τους άνδρες που είχαν κρατήσει τον Αυτοκράτορα ενήμερο για τη συνωμοσία, πήγε να φέρει μερικούς φρουρούς και επέστρεψε φωνάζοντας: «Κοίτα, εδώ είναι ο Γαβράς, και ο ιερός ήλος είναι μέσα στα ρούχα του δίπλα στο στήθος του». Ο Γρηγόριος συνελήφθη και προσήχθη στον Αυτοκράτορα, όπου αποκαλύφθηκε το καρφί. Όταν ανακρίθηκε, παραδέχτηκε τα πάντα, ενώ αποκάλυψε και τα ονόματα των συνωμοτών του. Ο Αλέξιος τον έκρινε ένοχο και τον έστειλε στον Γεώργιο Μεσοποταμίτη, δούκα της Φιλιππούπολης, ο οποίος διατάχθηκε να τον κρατήσει φυλακισμένο σε έναν από τους πύργους της πόλης. Οι συνδημότες του Γρηγορίου εξορίστηκαν ή φυλακίστηκαν όλοι.
Πηγές
Κατηγορία:Οικογένεια Γαβράδων Κατηγορία:Βυζαντινοί επαναστάτες Κατηγορία:Βυζαντινοί φυλακισμένοι και κρατούμενοι Κατηγορία:Βυζαντινοί Πόντιοι Κατηγορία:Αλέξιος Α΄ Κομνηνός Κατηγορία:Βυζαντινοί του 11ου αιώνα
Περιφερειακές διοικήσεις και δήμοι του Τρινιδάδ και Τομπάγκο
Η Δημοκρατία του Τρινιδάδ και Τομπάγκο διαιρείται σε 14 Περιφερειακές διοικήσεις και έναν δήμο.
Τομπάγκο
Το Τομπάγκο είναι ο μόνος δήμος της χώρας. Κυβερνάται τοπικά από το Σπίτι Συνελεύσεων του Τομπάγκο (ΣΣΤ, Tobago House of Assembly, ΤΗΑ,).
Ιστορικά, το Τομπάγκο διαιρείτο σε 7 ενορίες: Άγιος Ανδρέας, Άγιος Δαβίδ, Άγιος Γεώργιος, Άγιος Ιωάννης, Αγία Μαρία, Άγιος Πατρίκιος και Άγιος Παύλος. Το 1786 κάθε ενορία διόρησε βουλευτή στο Τομπάγκο Σπίτι Συνελεύσεων του Τομπάγκο. Στις 20 Οκτωβρίου 1889 το Βρετανικό Στέμμα έδωσε βασιλική διαταγή στο Συμβούλιο διορίζοντας το Τομπάγκο ουάρδα του Τρινιδάδ και τερματίζοντας, έτσι, την τοπική κυβέρνηση στο Τομπάγκο με το σχηματισμό μίας ενοποιητικής αποικιακής κυβέρνησης.
Το 1945, όταν συστήθηκε το Σύστημα Συμβουλίου του Τρινιδάδ και Τομπάγκο, το Τομπάγκο διοικήθηκε σαν κοινότητα του Τρινιδάδ.
Το 1980 δημιουργήθηκαν επιφυλάξεις για το Σπίτι Συνελεύσεων του Τομπάγκο για να αξιοποιηθεί σαν ενότητα που προβλέπει την τοπική κυβέρνηση στο Τομπάγκο. Κάτω από το αξιοποιητικό σύστημα, το Τομπάγκο διαιρείται σε 12 συνοικίες που η κάθε μία εκλέγει ένα πρόσωπο για τη Συνέλευση στο ΣΣΤ.
Κοινότητες και Ουάρδες
thumb|right|250px|Οι κομητίες του Τρινιδάδ και Τομπάγκο thumb|right|250px|Η παραλία Μπλανσισέζ, Άγιος Γεώργιος thumb|right|250px|Ο κόλπος Κινάμ, Άγιος Πατρίκιος
Ιστορικά, το Τρινιδάδ και Τομπάγκο διαιρείτο σε 9 κοινότητες, οι οποίες διαιρούνταν σε ουάρδες. Το Τομπάγκο ήταν κομητία του Άγιου Δαβίδ.
Εξωτερικοί σύνδεσμοι
Κατηγορία:Γεωγραφία του Τρινιντάντ και Τομπάγκο
Trinidad und Tobago
Περίθλαση
220px|right|thumb|Εικόνα περίθλασης από τετραγωνικό άνοιγμα Η περίθλαση είναι φαινόμενο της διάδοσης των κυμάτων. Είναι μία από τις περιπτώσεις στις οποίες το φως εκτρέπεται από την ευθεία πορεία του. Όταν το φως διέρχεται μέσα από μία λεπτή σχισμή ή οπή δεν εμφανίζεται ένα απλό φωτεινό αποτύπωμα σε μία οθόνη τοποθετημένη πίσω από την σχισμή που αντιστοιχεί στην εικόνα της οπής ή της σχισμής αλλά μία εικόνα που περιλαμβάνει φωτεινές και σκοτεινές περιοχές σε μία μεγάλη περιοχή γύρω από την θέση που θα έπρεπε να εμφανίζεται το φωτεινό αποτύπωμα. Επίσης ο ρόλος της σχισμής αυτής είναι ότι πρέπει να είναι της ίδιας τάξεως μεγέθους με το μήκος κύματος του φωτός. Αντίστοιχο φαινόμενο εκτροπής του φωτός συμβαίνει όταν φως πέσει πάνω σε ιδιαίτερα λεπτό αντικείμενο. Το αποτέλεσμα αυτό είναι αποτέλεσμα του φαινομένου της περίθλασης. Η περίθλαση επομένως είναι το φαινόμενο της διάχυσης των κυμάτων προς όλες τις κατευθύνσεις όταν αυτά συναντάνε ένα εμπόδιο ή μία οπή με διαστάσεις παραπλήσιες του μήκους κύματος. Η περίθλαση είναι αποτέλεσμα δύο κυματικών φαινομένων, της αρχής του Χόιχενς και της συμβολής.
Ιστορία
220px|right|thumb|Εικόνα περίθλασης από δύο παράλληλες σχισμές Το φαινόμενο της περίθλασης παρατηρήθηκε για πρώτη φορά από τον Ιταλό φυσικό Φραντσέσκο Γκριμάλντι το 1665. Ο Γκριμάλντι παρατήρησε ότι οι ακτίνες φωτός που διαπερνούσαν μία λεπτή σχισμή δημιουργούσαν μία λεπτή φωτεινή ζώνη λίγο πλατύτερη από την σχισμή. Το φαινόμενο αυτό το ερμήνευσε ως κάμψη του φωτός λόγω των άκρων των σχισμών και το ονόμασε περίθλαση. Το φαινόμενο το μελέτησε και ο Νεύτωνας μερικά χρόνια αργότερα. Την ίδια περίπου περίοδο ο Τζέιμς Γκρέγκορι παρατήρησε εικόνα περίθλασης που προερχόταν από φως που έπεφτε σε φτερό πτηνού. Το φτερό ήταν η πρώτη διάταξη παρατήρησης εικόνας περίθλασης που χρησιμοποιήθηκε. Το 1801 ο Τόμας Γιανγκ πραγματοποίησε το πείραμα με τις δυο σχισμές που επιβεβαιωσε την κυματική φυση του φωτός και το φαινόμενο συμβολής. Το 1818 ο Αυγουστίνος Φρενέλ έδωσε εξήγηση στο φαινόμενο χρησιμοποιώντας την αρχή του Χόιχενς. Η θεωρία του Φρενέλ ενίσχυσε την άποψη πως το φως έχει κυματική φύση
Περίθλαση από λεπτή σχισμή
220px|right|thumb|Εικόνα περίθλασης από μία λεπτή σχισμή Όταν φωτεινή δέσμη προσπίπτει πάνω σε μία λεπτή σχισμή τότε σύμφωνα με την αρχή του Χόυχενς κάθε μέρος της σχισμής γίνεται με την σειρά του πηγή εκπομπής φωτεινών ακτίνων. Οι φωτεινές αυτές ακτίνες συμβάλλουν είτε καταστρεπτικά είτε ενισχυτικά ακολουθώντας τους κανόνες της ενισχυτικής και καταστρεπτικής συμβολής. Αν έχουμε μία σχισμή πλάτους α τότε για δύο δέσμες που εξέρχονται από την σχισμή με διεύθυνση θ και απέχουν α/2 η διαφορά των δρόμων τους είναι ίση με: Και επομένως η συνθήκη καταστρεπτικής συμβολής μεταξύ τους είναι:
Από την οποία προκύπτει η σχέση που μας δίνει τις διευθύνσεις στις οποίες παρατηρείται καταστρεπτική συμβολή.
Εξωτερικοί Σύνδεσμοι
Κατηγορία:Κυματική Κατηγορία:Φαινόμενα
Μαρκοβιανή Αλυσίδα Μόντε Κάρλο στη Βιολογία
Μέθοδος Μόντε Κάρλο
Οι μέθοδοι Μόντε Κάρλο είναι μεγάλη κατηγορία υπολογιστικών αλγορίθμων που στηρίζονται σε τυχαία δειγματοληψία με σκοπό την εξαγωγή αριθμητικών αποτελεσμάτων.
Αρχή Λειτουργίας Μεθόδων Μόντε Κάρλο
Κοινό στοιχείο σε πολλά προβλήματα μελέτης στοχαστικών συστημάτων είναι η αριθμητική τους επίλυση με μεθόδους Μόντε Κάρλο. Βασικό χαρακτηριστικό των στοχαστικών μαθηματικών μοντέλων αποτελεί η τυχαιότητα στις μεταβλητές οι οποίες ακολουθούν συνήθως μια συγκεκριμένη κατανομή πιθανότητας. Πρακτικά γίνεται χρήση της τυχαιότητας για να επιλυθούν προβλήματα ντετερμινιστικής φύσεως.
Τα περισσότερα προβλήματα στα οποία βρίσκουν επίλυση οι μέθοδοι Μόντε Κάρλο μπορούν να κατηγοριοποιηθούν ως εξής:
Κοινό στοιχείο σε ζητήματα που αφορούν ολοκλήρωση Μόντε Κάρλο αποτελεί η δημιουργία τυχαίων αριθμών από μία κατανομή μέσω μιας Γεννήτριας, δηλαδή η δειγματοληψία της συγκεκριμένης κατανομής.
Γεννήτρια Τυχαίων Αριθμών ονομάζεται ο αλγόριθμος δημιουργίας τυχαίων αριθμών σε κάποιο διάστημα ακολουθώντας κανονική κατανομή. Συνήθως το διάστημα είναι το [0,1] και οι αριθμοί δημιουργούνται ούτως ώστε να ακολουθούν Ομοιόμορφη Κατανομή (Uniform Distribution), δηλαδή την U[0,1].
Η κεντρική ιδέα της μεθόδου είναι η επανάληψη ενός πειράματος πολλές φορές μέχρι να προκύψουν κάποια αποτελέσματα, κάνοντας χρήση του Νόμου των Μεγάλων Αριθμών καθώς και άλλες μεθόδους στατιστικής συμπερασματολογίας.
Από μαθηματική άποψη μπορούμε να αντιληφθούμε τη μεθοδολογία ως εξής: οτιδήποτε χρειάζεται να γνωρίζουμε για μία τυχαία μεταβλητή Χ μπορούμε να το μάθουμε μέσα από την επαναλαμβανόμενη δειγματοληψία στη συνάρτηση κατανομής της Χ, δηλαδή την F(X).
Πλεονεκτήματα των μεθόδων Μόντε Κάρλο
Οι μέθοδοι Μόντε Κάρλο είναι αρκετά δημοφιλείς για τους εξής λόγους:
Οι αλγόριθμοι Μόντε Κάρλο χρησιμοποιούνται ευρέως σε προβλήματα φυσικής, μηχανικής, επιστήμης υπολογιστών, χρηματοοικονομικών, εφαρμοσμένης στατιστικής, κοινωνικών επιστημών, καθώς και στην υπολογιστική βιολογία και στη βιοπληροφορική.
Μαρκοβιανή αλυσίδα Μόντε Κάρλο (Markov Chain Monte Carlo, MCMC)
Όταν η κατανομή πιθανότητας της μεταβλητής είναι παραμετροποιημένη, πολλές φορές γίνεται χρήση της Mαρκοβιανής Αλυσίδας.
Οι μέθοδοι Μαρκοβιανής αλυσίδας Μόντε Κάρλο (Markov chain Monte Carlo, MCMC) βασίζονται στη δημιουργία μιας λογικής μαρκοβιανής αλυσίδας με μια προκαθορισμένη στάσιμη κατανομή πιθανότητας.
Είναι επιθυμητό οι τιμές του δείγματος να προσομοιάζουν τις τιμές από τη ζητούμενη συνάρτηση κατανομής.
Aρχή λειτουργίας μεθόδων MCMC
Η αρχή λειτουργίας των MCMC μεθόδων μπορεί να περιγραφεί συνοπτικά ως εξής:
Έστω ότι γνωρίζουμε μια συνάρτηση πυκνότητας πιθανότητας ή μια συνάρτηση μάζας πιθανότητας, την f, τότε δημιουργούμε ένα μαρκοβιανό πυρήνα Κ με μία στάσιμη κατανομή και μετά παράγουμε μία μαρκοβιανή αλυσίδα {Χt} κάνοντας χρήση του πυρήνα έτσι ώστε η στάσιμη κατανομή να είναι η f. Η μεγαλύτερη δυσκολία έγκειται στην κατασκευή του πυρήνα Κ.
Η συνθήκη της εργοδικότητας είναι απαραίτητη έτσι ώστε η Μαρκοβιανή αλυσίδα να μπορεί να περάσει από όλες τις δυνατές καταστάσεις με πεπερασμένο πλήθος βημάτων.
Αλγόριθμος Metropolis-Hastings
Βασική ιδέα του αλγορίθμου Metropolis-Hastings είναι η προσομοίωση μιας αλυσίδας Μαρκόβ με στάσιμη κατανομή (δηλαδή την κατανομή στόχο). Χρησιμοποιείται επίσης μια κατανομή δικής μας πρότασης. Από τον αλγόριθμο Metropolis-Hastings προκύπτει μία αλυσίδα Μαρκόβ καθώς η τελική τιμή εξαρτάται μόνο από την τωρινή κατάσταση και όχι από τις προηγούμενες καταστάσεις.
Ο αλγόριθμος Metropolis-Hastings είναι στην ουσία μια διαδικασία αποδοχής-απόρριψης.
Το πρώτο βήμα είναι να επιλέξουμε ένα αυθαίρετο σημείο εκκίνησης. Στη συνέχεια μετά από κάθε βήμα i η κατάσταση της αλυσίδας προσομοιώνεται ως εξής: κάθε βήμα παρέχει μία υποψήφια κατάσταση και αυτή γίνεται αποδεκτή ή απορριπτέα. Το κριτήριο αποδοχής εξαρτάται από τη συνάρτηση πυκνότητας πιθανότητας. Αν η τωρινή κατάσταση έχει μεγαλύτερη συνάρτηση πυκνότητας πιθανότητας από την προηγούμενη τότε η τωρινή είναι αποδεκτή. Όταν η τωρινή κατάσταση δεν είναι αποδεκτή, απορρίπτεται και τότε η προηγούμενη κατάσταση επαναλαμβάνεται.